Ancje
la regjon de Alvernie e à decidût di aderî al Ufici public pe
lenghe ocitane (OPLO) che la sô creazion e jere stade votade l’an
passât dai conseis regjonâi de Aquitanie e dai Pireneus di Mieç.
La assemblee de Alvernie e à votât la sô adesion in maniere
unanime intant de riunion dai 22 di Setembar. Cun di plui, tes
stessis zornadis, ancje il president de Provence al à mostrât
l’interès de sô regjon par jentrâ intal organisim. L’ufici,
clamât a svilupâ une politiche unitarie a pro de lenghe ocitane, al
è duncje daûr a deventâ pardabon pont di riferiment e di
rapresentance des diviersis realtâts aministrativis che a formin la
Ocitanie.
Font:
Jornalet,
23/09/15
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn umb_Latn fra_Latn oci_Latn unk